Diari Oficial de la Generalitat Valenciana


Sumari del DOGV 5522, del 29-05-2007 (2007/6377)

RESOLUCIÓ de 3 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Protocol addicional pel qual es determinen les aportacions econòmiques de les parts i s'incorporen els projectes seleccionats, en ambdós casos amb referència a l'exercici 2006, com a annex al conveni sobre pròrroga del Conveni-Programa per al desenrotllament de prestacions bàsiques de servicis socials de corporacions locals, subscrit entre el Ministeri de Treball i Seguretat Social i la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5522

Data del DOGV
:   29-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6377


Data del document
:   03-05-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * administració local
    * cooperació administrativa
    * administració central
    * servei social

RESOLUCIÓ de 3 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Protocol addicional pel qual es determinen les aportacions econòmiques de les parts i s'incorporen els projectes seleccionats, en ambdós casos amb referència a l'exercici 2006, com a annex al conveni sobre pròrroga del Conveni-Programa per al desenrotllament de prestacions bàsiques de servicis socials de corporacions locals, subscrit entre el Ministeri de Treball i Seguretat Social i la Generalitat Valenciana. [2007/6377]
Subscrit, després de la tramitació prèvia reglamentària, entre el Ministeri de Treball i Assumptes Socials i la Generalitat (conselleria de Benestar Social), el 5 de desembre de 2006, un Protocol addicional pel qual es determinen les aportacions econòmiques de les parts i s'incorporen els projectes seleccionats, en ambdós casos amb referència a l'exercici 2006, com a annex al conveni sobre pròrroga del Conveni-Programa per al desenrotllament de prestacions bàsiques de servicis socials de corporacions locals, subscrit entre el Ministeri de Treball i Seguretat Social i la Generalitat Valenciana, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Protocol, que ha quedat inscrit en el Registre de Convenis amb el número 0179/2007, i que figura com a annex d'esta resolució.
València, 3 de maig de 2007.- La directora general de Relacions amb les Corts i Secretariat del Govern: Angélica Such Ronda.
PROTOCOL ADDICIONAL PEL QUAL ES DETERMINEN LES APORTACIONS ECONÒMIQUES DE LES PARTS I S'INCORPOREN ELS PROJECTES SELECCIONATS, EN AMBDÓS CASOS AMB REFERÈNCIA A L'EXERCICI 2006, COM A ANNEX AL CONVENI SOBRE PRÒRROGA DEL CONVENI-PROGRAMA PER AL DESENROTLLAMENT DE PRESTACIONS BÀSIQUES DE SERVICIS SOCIALS DE CORPORACIONS LOCALS, SUBSCRIT ENTRE EL MINISTERI DE TREBALL I SEGURETAT SOCIAL I LA GENERALITAT VALENCIANA.
Madrid, 5 de decembre de 2006
REUNITS
D'una part, el senyor Jesús Caldera Sánchez-Capitán, com a Ministre de Treball i Assumptes Socials, nomenat per Reial Decret 558/2004, de 17 d'abril (BOE núm. 94, del 18), en nom i representació de l'administració general de l'Estat, en virtut del que disposa la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (Boletín Oficial del Estado núm. 12, del 14), sobre competència per a subscriure convenis de col·laboració amb les comunitats autònomes.
I, d'una altra part, l'Honorable consellera de Benestar Social de la Generalitat, Sra. Alicia de Miguel García, nomenada per Decret 2/2006, de 29 de maig, del President de la Generalitat, (DOGV. núm. 5269, de 30 de maig), autoritzada per a este acte per Acord del Govern Valencià de 17 de novembre de 2006.
Ambdós parts es reconeixen mútua capacitat per a obligar-se i convindre i,
M A N I F E S T E N
Que el Ministeri de Treball i Seguretat Social i la Comunitat Valenciana van subscriure, en data 5 de maig de 1988, un Conveni-Programa per al desenrotllament de prestacions bàsiques de servicis socials de corporacions locals.
Que, creat per Reial Decret 727/1988, d'11 de juliol, de reestructuració de departaments ministerials, este departament va assumir les competències que fins a eixe moment detentava el Ministeri de Treball i Seguretat Social en matèria d'acció social i servicis socials, substituint per tant a este últim com a part en el Conveni esmentat, el qual va ser objecte de pròrroga per als exercicis successius de 1989 i 1990.
Que el Ministeri de Treball i Assumptes Socials es crea en virtut del Reial Decret 758/1996, de 5 de maig, de reestructuració de departaments ministerials i se l'assignarà, en este, les competències que fins ara tenia atribuïdes l'extint Ministeri d'Assumptes Socials en matèria d'assistència i servicis socials, substituint, per tant, a este últim com a part en el conveni esmentat.
Que la reestructuració dels departaments ministerials ha sigut establida per Reial Decret 553/2004, de 17 d'abril.
Que, precisament, el Conveni subscrit pel Ministeri d'Assumptes Socials i la Comunitat Valenciana sobre pròrroga per a 1990 del Conveni de 5 de maig de 1988 a què s'està fent referència, establia en la seua clàusula tercera la pròrroga automàtica d'aquell per a exercicis econòmics successius, si no hi ha denúncia expressa d'alguna de les parts.
Que, no obstant això, d'eixa pròrroga automàtica s'exclouen les quantitats en què es xifren, per a cada exercici pressupostari, les aportacions econòmiques que les parts signatàries realitzen per al finançament dels projectes inclosos en la programació anual prevista en el Conveni, devent les dites aportacions ser objecte d'actualització cada any, a fi d'ajustar-les a les previsions pressupostàries que s'establisquen.
Que, de conformitat amb les comunitats autònomes en la Conferència Sectorial d'Assumptes Socials, el Govern, per Acord de Consell de Ministres de 21 d'abril del 2006 (BOE núm. 122, de 23 de maig), va aprovar els criteris objectius de distribució entre comunitats autònomes del crèdit pressupostari 83.28.524T.428.25, per al desenrotllament de prestacions bàsiques de servicis socials de corporacions locals.
Que havent-se efectuat, conforme al procediment previst en el Conveni abans citat, la determinació de les aportacions econòmiques de les parts corresponents a l'any 2006, correspon instrumentar-la a través del present protocol addicional, junt amb la selecció de projectes sobre prestacions bàsiques de servicis socials realitzada per la Comunitat Valenciana i aprovada així mateix, a l'efecte de finançament conjunta, d'acord amb el procediment i la forma previstos en el Conveni-Programa.
Per tot allò que s'ha manifestat, i en virtut del que establix l'article 6 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, ambdós parts ACORDEN subscriure el present Protocol Addicional al Conveni de Cooperació subscrit amb data 5 de maig de 1988, prorrogat pels del 4 maig de 1989 i 5 de novembre de 1990, el qual es regirà per les següents,
C L À U S U L E S
PRIMERA:
La incorporació ?com a annex al Conveni-Programa citat en el primer paràgraf del manifest, i perquè formen part integrant d'este- dels projectes presentats per les entitats locals de l'àmbit territorial de la Comunitat Valenciana, i que queden indicats en l'annex del present Protocol Addicional.
SEGONA:
La dotació econòmica corresponent a la Comunitat Valenciana per a l'execució del Conveni-Programa dins de l'exercici econòmic de 2006, a càrrec de l'aplicació econòmica 74.55.898.40.7, T-0228 Servicis Socials Generals del Pressupost de 2006, és de catorze milions cent quaranta-huit mil quatre-centes vint-i-dos euros amb seixanta-nou euros (63.894.312,69 €). L'import total es distribuirà de la forma següent entre les administracions públiques concertants:
- Corporacions locals: 59.267.471,89-
- Comunitat autònoma: 72.266.517,69-
- Ministeri de Treball i Assumptes Socials: 9.037.365,22-
TOTAL: 68.968.049,80-
TERCERA
En la mesura que es puga, ambdós administracions públiques faran extensius els projectes inclosos en este Protocol Addicional a anys successius, en els termes establits respecte d'això en la clàusula novena de l'esmentat Conveni-Programa de 5 de maig de 1988 i en la clàusula tercera del Conveni per a la seua pròrroga, de 5 de novembre de 1990.
QUARTA
Atesa la naturalesa administrativa d'este conveni de col·laboració, l'orde jurisdiccional contenciós administratiu, serà el competent per a resoldre les qüestions litigioses que pogueren suscitar-se entre les parts durant la seua execució, sense perjuí de la competència, si és el cas, del Tribunal Constitucional, d'acord amb el que disposa l'article 8.3, de la Llei 30/1992, de 26 de novembre.
I, en prova de conformitat, subscriuen el present Protocol Addicional, en dos exemplars, al lloc i en la data indicats en este document.
EL MINISTRE DE TREBALL I ASSUMPTES SOCIALS Amparo Valcarce García, Secretària d'Estat de Servicis Socials, Famílies i Discapacitat (PD Orde comunicada de 27 d'abril del 2006)
LA CONSELLERA DE BENESTAR SOCIAL: Alicia de Miguel García.